Քիլիան Մըրֆի

**Քիլիան Մըրֆի** (, ), թատրոնի և կինոյի իռլանդացի դերասան, երաժիշտ։ Պրոֆեսիոնալ նորամուտը կատարել է Էնդա Ուոլշի 1996 թվականի «Դիսկո խոզեր» պիեսում․ դեր, որը նա հետագայում կրկնել է 2001 թվականի էկրանավորման մեջ։ Նրա վաղ ֆիլմերից են՝ «28 օր անց» սարսափ ֆիլմը (2002), «Ընդմիջում» սև կատակերգությունը (2003), «Կարմիր աչք» թրիլլերը (2005), «Քամին, որը ցնցում է գարին» իռլանդական պատերազմական դրաման (2006) և «Արևի շող» գիտաֆանտաստիկ թրիլլերը (2007): Նա մարմնավորել է տրանսգենդեր իռլանդուհու դերը «Նախաճաշ Պլուտոնի վրա» (2005) կատակերգական դրամայում, որի համար արժանացել է «Ոսկե գլոբուս» մրցանակի անվանակարգի։

Մըրֆին սկսել է իր համագործակցությունը կինոռեժիսոր Քրիստոֆեր Նոլանի հետ 2005 թվականին՝ մարմնավորելով Խրտվիլակին «Խավարի ասպետը» տրիլոգիայում (2005-2012), ինչպես նաև խաղալով «Սկիզբ» (2010) և «Դյունկերկ» (2017) ֆիլմերում։ Նա ավելի մեծ ճանաչում ձեռք է բերել Թոմի Շելբիի դերի միջոցով ''BBC''-ի «Սուր հովարներ» պատմական-դրամատիկական սերիալում (2013-2022) և «Լուռ տեղ 2» սարսափ ֆիլմում (2020) նկարահանվելու համար։ Մըրֆին մարմնավորել է Ռոբերտ Օփենհայմերին Նոլանի «Օփենհայմեր» (2023) ֆիլմում, որի համար նրան շնորհվել են մի շարք մրցանակներ, այդ թվում՝ «Օսկար»՝ լավագույն դերասանի համար։

2011 թվականին Մըրֆին արժանացել է *Drama Desk Award*-ի «Միսթերմեն» մենախաղի համար: 2020 թվականին *The Irish Times*-ը նրան անվանել է իռլանդական կինոյի բոլոր ժամանակների մեծագույն դերասաններից մեկը։

## Վաղ կյանք և կրթություն
մինի|Murphy (second from right) with Tim Smyth, Eoin O'Sullivan and Maria-Theresa Grandfield in 1992
Մըրֆին ծնվել է 1976 թվականի մայիսի 25-ին Դուգլասում, Քորք: Նրա մայրը ֆրանսերեն էր դասավանդում, իսկ հայրը՝ Բրենդանը, աշխատում էր կրթության վարչությունում։ Նրա պապը, մորաքույրները, հորեղբայրները նույնպես ուսուցիչներ են եղել։ Նա մեծացել է Բալինթեմփլում, Քորք, իր կրտսեր եղբոր՝ Փայդիի և կրտսեր քույրերի՝ Սիլեի և Օրլայի հետ: Քիլիանը սկսել է երգեր գրել և կատարել 10 տարեկանում։

Մըրֆին դաստիարակվել է կաթոլիկ հավատքի մեջ և հաճախել *Presentation Brothers College*-ի վճարովի կաթոլիկ ավագ դպրոցը, որտեղ նա լավ էր սովորում, բայց հաճախ ընկնում էր անախորժությունների մեջ, երբեմն նրան հեռացնում էին դասերից:

## Անձնական կյանք
2004 թվականին Մըրֆին ամուսնացել է իր վաղեմի ընկերուհու՝ Իվոն ՄաքԳինեսի հետ, որին նա հանդիպել է 1996 թվականին՝ իր ռոք խմբի շոուներից մեկի ժամանակ: Նրանք ապրել են Դուբլինում մինչև 2001 թվականը, այնուհետև տեղափոխվել Լոնդոն, որպեսզի նրա կինը կրթություն ստանա Արվեստի թագավորական քոլեջում: 14 տարի անց՝ 2015 թվականին, նրանք վերադարձել են Դուբլին։ Ունեն երկու որդի՝ ծնված 2005 և 2007 թվականներին։

Մըրֆին դաստիարակվել է կաթոլիկ հավատքի մեջ և հակված է եղել ագնոստիզմին, մինչև 2007 թվականը, երբ մարմնավորել է ֆիզիկոսի և տիեզերագնացի դերը «Արևի շող» ֆիլմում, որը ամրապնդել է նրա աթեիզմը։ 2019-ին նա հայտնել է, որ կաթոլիկ հավատքը դեռ ձևավորում է իր բարոյականությունը։

Նա բուսակեր էր մոտ 15 տարի, ինչը, նրա խոսքով, պայմանավորված էր կովի կատաղությամբ վարակվելու վախով, և ոչ բարոյական նկատառումներից ելնելով: Նա նաև կասկածներ ուներ ագրոբիզնեսի անառողջ գործելակերպի վերաբերյալ։ Մըրֆին վերսկսել է միս ուտել՝ «Սուր հովարներ»-ում իր դերի համար մարզավիճակ ձեռք բերելու համար։ 2022-ին տված հարցազրույցում ասել է, որ վերադարձել է բուսակերության։

## Դերասանական վաստակ և մրցանակներ
Մըրֆիի կոմերցիոն ամենահաջող ֆիլմերը նրա բազմակի համագործակցություններն են Նոլանի հետ, այդ թվում՝ «Օփենհայմեր», «Սկիզբ», «Բեթմեն։ Սկիզբը» և «Դյունկերկ» ֆիլմերը: «Օփենհայմեր»-ի և Բարբենհայմերի ֆենոմենի հաջողությունից հետո Մըրֆին ընդգրկվել է *Variety*-ի 2023 թվականի զվարճանքի և մեդիաոլորտի ամենաազդեցիկ դեմքերի ցանկում։ Մըրֆիի աշխատանքները ներառում են նաև քննադատների կողմից ճանաչված այլ ֆիլմեր, ինչպիսիք են «Լուռ տեղ 2» և «Քամին, որը ցնցում է գարին»: Իր կարիերայի ընթացքում նա բազմաթիվ մրցանակների է արժանացել, այդ թվում՝ Իռլանդական կինոյի և հեռուստատեսության չորս մրցանակների, *[[BAFTA]]* մրցանակի, «Ոսկե գլոբուս»-ի և «Օսկար»-ի։

### Ֆիլմեր

### <small>Հեռուստատեսություն</small>

### Երաժշտական տեսահոլովակներ

### Վիդեո խաղեր

### Թատրոն

## Ծանոթագրություններ

## Աղբյուրներ
# https://www.imdb.com/name/nm0614165/
# https://www.indiewire.com/2013/07/watch-inception-star-cillian-murphys-directorial-debut-a-meh-worthy-ballet-music-video-37129/
# https://books.google.am/books?id=I5g1-BUJz10C&pg=PA10&redir_esc=y#v=onepage&q&f=false
# https://web.archive.org/web/20050208220438/http://www.gate-theatre.ie/theshapeofthings.html
# https://metro.co.uk/2009/10/27/cillian-murphy-241075/
# https://www.standard.co.uk/lifestyle/esmagazine/cillian-murphy-is-shaking-up-theatre-this-spring-7643078.html
# https://www.irishtimes.com/life-and-style/people/persevere-and-keep-having-a-laugh-actor-cillian-murphy-tells-youth-groups-in-galway-1.1676965
# https://en.wikipedia.org/wiki/Cillian_Murphy

Կատեգորիա:Թատրոնի դերասաններ
Կատեգորիա:Իռլանդացի դերասաններ
Կատեգորիա:Իռլանդացի երաժիշտներ
Կատեգորիա:Իռլանդացի սցենարիստներ
Կատեգորիա:Լավագույն դերասան Օսկարի մրցանակակիրներ
Կատեգորիա:Հեռուստատեսային դերասաններ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:BAFTA մրցանակի դափնեկիրներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:Հեռուստատեսային պրոդյուսերներ